Við fögnum fimm nýjum bókverkum í Pastel ritröð . Höfundar að þessu sinni eru Áki Sebastian Frostason hljóðlistamaður , Brynhildur Þórarinsdóttir rithöfundur , Haraldur Jónsson myndlistamaður , Jónína Björg Helgadóttir myndlistamaður og Þórður Sævar Jónsson rithöfundur . Við fögnum verkum þeirra sem hér segir : Laugardaginn 7. desember klukkan 13 - 14 útgáfuhóf í Flóru á Akureyri Sunnudaginn 8. desember klukkan 14.30 - 15.30 upplestur í Alþýðuhúsinu á Siglufirði . Verkin eru númer 15 - 19 í Pastel ritröð , sem er samstarfsverkefni listamanna á vegum menningarstaðarins Flóru á Akureyri . Hvert verk er aðeins gefið út í 100 tölusettum og árituðum eintökum . Listamennirnir koma sjálfir fram í Flóru og í Alþýðuhúsinu með eigin verk og verða flest líka á staðnum til skrafs og ráðagerða . Hófin eru öllum opin og er enginn aðgangseyrir . Bókverkin verða til sýnis og sölu á staðnum . Útgáfuhóf , upplestrar og aðrir liðir í menningarverkefninu Pastel ritröð eru fjármagnaðir af Uppbyggingarsjóði Norðurlands eystra , Menningarsjóði Akureyrarbæjar , Ásprenti , listamönnunum sjálfum og Flóru á Akureyri .